
Unic în lume: marele baraj militar dacic „tip 
pieptene” de la Cioclovina - Ponorici 
 
de Conf. univ. dr. George V Grigore 
 
 
Știu că majoritatea românilor nu cunosc faptul că volumul de 
piatră ce intră în fortificațiile cetăților dacice din Munții Orăștiei se 
poate compara cu cea transportată pentru ridicarea piramidelor 
egiptene, iar templele ridicate în Sarmisegetusa Regia erau la fel de 
impozante ca și cele din Atena sau Roma. Dar, spre deosebire de mult 
mai cunoscutele cetăți dacice, fortificația dacică de la Cioclovina – 
Ponorici, cea mai mare fortificație ridicată de poporul dac, esteși mai 
necunoscută, fiind retrasă și ascunsă în păduri, însă suprafața pe care a 
fost construită, dar mai ales lungimea ei o fac impresionantă cel puțin 
din punct de vedere al detaliilor tehnice. Acest baraj militar dacic 
Cioclovina - Ponorici este cea mai mare fortificaţie din piatră a 
Dacilor și cea mai mare fortificație din piatră a vremii saledin afara 
Imperiului Roman. De ce? Pentru că a fost ridicat de regeleDecebal în 
calea împăratului Traian, pe drumul către Sarmizegetusa Regia, spre a 
bara calea armatelor invadatoare. Imensa fortificaţie dacică de baraj 
(2,5 km)era ridicată din lemn şi pământ, ocupând toată zona dintre 
valea unde se află satul Cioclovina şi valea Ponorici. Avea menirea de 
a bloca accesul dinspre Sarmizegetusa dinspre sud-vest din valea 
Streiului.În porţiunea sudică există două castre romane de marş parţial 
suprapuse de dimensiuni diferite, realizate probabil după forţarea 
fortificaţiei în fiecare din cele două războaie cu dacii.Despre toate 
acestea ne informează istoricul Dan Oltean (danoltean.ro) care ne 
prezintă pentru prima dată în istoriografia românească, din punct de 
vedere constructiv, topografic și strategic, în cartea sa „Regii Dacilor 
și războaiele cu romanii”, această formidabilă fortificație. Lucrarea sa 
pluridsciplinară surprinde prin amploare, fiind întemeiată pe surse 

istorice clasice, dar și apocrife, prezentând în mod exhaustiv domniile 
regilor daci: Burebista, Deceneus, Cotiso, Oroles, Dapyx, Zyraxes, 
Dicomes, Scorilo, Duras, Decebalus.Este, de asemenea, înfățișat 
pentru fiecare domnie în parte contextul social, politic și militar 
extern, precum și raporturile cu lumea romană.Pe baza descoperirii în 
munții din jurul Sarmizegetusei Regia, a 13 castre romane și a 16 
fortificații dacice necunoscute până acum, autorul rescrie practic 
desfășurarea războaielor dintre daci și romani din anii 101-102 și 105-
106 și uriașa desfășurare de forțe umane și materiale necesare.  
Revenind, putem spune că efortul pentru construirea acestui 
sistem de fortificaţiieste uimitor. Numai zidurile fortificaţiei de baraj 
de la Cioclovina-Ponorici, de exemplu, însumează aproximativ 
120.000 metri cubi de piatră, luată toată de pe locul unde s-a ridicat 
fortificaţia.Considerată de unii dintre istorici „drept una dintre una 
dintre cele mai puternice fortificații dacice”, ea „avea rostul de a 
închide dinspre sud-vest, din Valea Streiului, accesul spre 
Sarmizegetusa. Zidul pornește din punctul cel mai înalt, Dealul 
Mesteacănului, din care coboară o pantă abruptă spre satul 
Cioclovina, continuă apoi în linie aproape dreaptă până în dreptul 
înălțimilor Brănicioarei, unde cotește brusc spre nord, pe partea 
superioară a pantei, iar în fața dealului Vârful lui Vârfete traversează 
valea obturată de un baraj și se leagă cu această înălțime. În același 
mod în care panta abruptă dinspre satul Cioclovina întărește și 
asigură flancul drept al dispozitivului, tot astfel dealul Vârful lui 
Vârfete, inaccesibil pe o distanță de circa 500 m pe panta sudică, 
constituie o poziție întărită natural, care asigură flancul stâng al 
fortificației. Zidul principal, a cărui lungime este de peste 2,5 km, 
numit de localnici Troianul, a mai traversat două baraje, unul după 
bastionul trei, iar al doilea prin punctul de unde drumul străbate 
poziția. Grosimea zidului principal, la bază, este cuprinsă între 10 și 
14 m, iar înălțimea, în forma actuală, măsoară de la 0,80 m la 3,0 m” 
(I. Glodariu, E. Iaroslavschi, A. Rusu, Cetăți și așezări dacice în 

Munții Orăștiei, București, 1988, p. 165).Conform unui studiu 
publicat de H. Tatu și V. Moraru în anuarul muzeului din Deva 
(Dispozitivul defensiv dacic de la Ponoriciu, jud. Hunedoara, 
în Sargetia, XVI-XVII, 1982-1983), acest val era prevăzut cu cinci 
bastioane dispuse în partea sudică, iar „din josul pantei urcă 33 de 
valuri perpendiculare sau oblice spre valul de bază”, cu lungimi 
cuprinse între 40 și 100 de metri (p. 154).Denumit și Fortificația 
liniară Cioclovina-Ponorici, dispozitivul defensiv este format „dintr-
un material compozit în care argila și calcarul arse se amestecă 
neuniform și în proporții absolut variabile, prin structura și duritatea 
pe care le poate atinge, are caracteristici unice dacă se discută 
ipoteza obținerii in situ” (V. Cetean, E. S. Teodor, A. 
Pețan, Începuturi de cercetare a fortificației liniare Cioclovina-
Ponorici. Informații arheologice, mineralogie și alte analize de 
laborator, în ArcheoVest, IV2, 2016, p. 695).Practic, el se înscrie „în 
seria fortificațiilor de pământ liniare, adaptate în zona de munte la 
specificul geologic al substratului (calcar și argilă) și la morfologia 
terenului de apărat” (p. 696). „Pentru că, foarte probabil, lucrarea a 
fost planificată și executată într-un singur sezon, care nu este mai 
lung de 6 luni în zonă, forța de muncă necesară doar la ridicarea 
fortificației a fost de 8500 de oameni, care au manipulat un volum de 
cel puțin 35 mii m

 de material de construcție” (p. 703). „…o 
asemenea lucrare de apărare, impresionantă prin dimensiuni și 
tehnica de obținere in situ, condițiile fizice în care s-a realizat 
procesul termic asupra materialului combinat argilos și carbonatic și, 
de ce nu, elemente privind forța militară sau a celei suport care a 
staționat cândva de-a lungul fortificației liniare Cioclovina-Ponorici” 
(p. 709). 
Ca și alte obiective fortificate în zonă putem menționa cetatea 
dacică de la Piatra Roșie, monument înscris pe lista UNESCO, alături 
de Costești-Cetățuie, Blidaru, Sarmizegetusa Regia, Bănița și Căpâlna, 

aceasta din urmă aflată însă pe Valea Sebeșului, pe teritoriul 
administrativ al județului Alba.  
 
Acest baraj militar dacic Cioclovina - Ponorici, de „tip 
pieptene”, ci dinții întreptați către adversar, este unic în lume ca și 
concepție și realizare. Posibil ca viitorul să ne devoaleze și alte secrete 
ale celor două războaie daco – romane care se dovedesc a fi fost mult 
mai compelexe decât credem noi.   
 
Surse: wikimapia.org;  danoltean.ro; cunoastelumea.ro; glasul-
hd.ro; enciclopedia-dacica.ro; patrimoniu.ro; academia.edu; 
dacia.8m.net; piatra-rosie.ro 

Troianul fortificat dacic de la Ponorici 
 
 
Schiță a părții vestice a Troianului de la Ponorici publicata de C Daicoviciu 

Metopă de pe Comuna lui Train din Roma unde este posibil să apară asaltul asupra  fortificatiei 
Ponorici 
 
 
 
